**ZIEDU UN ZIEDU KOMPOZĪCIJU PIEGĀDES LĪGUMS**

Daugavpilī, 2016.gada 6.janvārī

 **Daugavpils pilsētas dome,** reģ.Nr. 90000077325, juridiskā adrese K.Valdemāra iela l, Daugavpils, Domes izpilddirektores **Ingas Goldbergas** personā, kura rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1 apakšpunkta pamata (turpmāk – **PASŪTĪTĀJS)**,no vienas puses, un

 **SIA „Latvijas roze”**,reģ. Nr. 40103258931, juridiskā adrese: Daugavgrīvas iela 31 k-12 -8, Rīga, valdes locekles **Santas Eikertes - Kuivas** personā, kura rīkojas pamatojoties uz Statūtiem (turpmāk – **PIEGĀDĀTĀJS),** no otras puses, (abi kopā – puses) pamatojoties uz iepirkumu komisijas 2016.gada 4.janvāra lēmumu iepirkumā „Ziedu un ziedu kompozīciju piegāde Daugavpils pilsētas domei 2016.gadā”, DPD 2014/144, noslēdza šāda satura līgumu:

**I. Līguma priekšmets**

1. PASŪTĪTĀJS uzdod un PIEGĀDĀTĀJS apņemas pēc iepriekšēja pieprasījuma veikt ziedu un ziedu kompozīciju piegādi (turpmāk – preces) tādā kvalitātē, apjomā un par tādu cenu, kas noteikta Izpildītāja iepirkumam iesniegtajā finanšu - tehniskajā piedāvājumā (pielikums).

**II. Līguma cena**

1. Līgumcena šī līguma darbības laikā – ne vairāk kā **EUR 4500,00** (četri tūkstoši pieci simti *euro* un 00 centi) bez pievienotās vērtības nodokļa. Pasūtītājam nav pienākums pasūtīt preces uz visu līgumcenu.
2. Preču cenas par vienu vienību ir noteiktas līguma pielikumā.
3. Cenas ir fiksētas un nemainās visā līguma darbības laikā.

**III. Līguma izpildes un norēķinu kārtība**

1. PIEGĀDĀTĀJS veic preču piegādi bez papildu samaksas 1-2 stundu laikā no pasūtījuma saņemšanas brīža.
2. Preču piegāde notiek pēc šādām adresēm: K.Valdemāra iela l, Daugavpils un Raiņa iela 27, Daugavpils.
3. Preču piegādes un nodošanas faktu apliecina pušu pārstāvju parakstīta preču pavadzīme - rēķins, kurā obligāti norādāms piegādāto preču nosaukums, skaits un cena.
4. Norēķins par saņemtajām precēm tiek veikts vienu reizi mēnesī, pamatojoties uz abpusēji parakstīto preču pavadzīmju – rēķinu kopsummu. Apmaksa tiek veikta līdz tekošā mēneša 10 (desmitajam) datumam, par iepriekšējo mēnesi.
5. Ja preču pavadzīmes – rēķina summa pārsniedz 300 *euro* (trīs simti *euro*), apmaksa tiek veikta 10 (desmit) dienu laikā no tās parakstīšanas dienas.

**IV. Līguma darbības laiks**

1. Līgums stājas spēkā **2016.gada 5.janvārī** un ir spēkā līdz **2016.gada 31.decembrim**, vai līdz tiek iztērēta šī līguma 2.punktā noteiktā summa.
2. Ja PIEGĀDĀTĀJS nepilda vai pārkāpj līguma saistības, PASŪTĪTĀJS ir tiesīgs vienpusēji atkāpties no līguma izpildes neatlīdzinot zaudējumus, rakstveidā brīdinot PIEGĀDĀTĀJU 10 (desmit) dienas iepriekš.
3. Ikviena no pusēm ir tiesīga vienpusēji atkāpties no līguma izpildes neatlīdzinot zaudējumus, brīdinot par to otru pusi vienu mēnesi iepriekš.

**V. Citi noteikumi**

1. Neviena no pusēm bez saskaņošanas ar otru pusi nedrīkst nodot trešajai personai savas saistības, kas noteiktas ar šo līgumu.
2. Visi grozījumi līgumā noformējami rakstiski, pielikumu veidā, ko paraksta abas puses.
3. Gadījumos, kas nav paredzēti šajā līgumā, puses rīkojas saskaņā ar spēkā esošo likumdošanu.
4. Pušu domstarpības, kas saistītas ar līgumsaistību izpildi, risina vienošanās ceļā. Vienošanos noformē rakstiski. Ja puses nevar vienoties, strīdu nodod izskatīšanai Latvijas Republikas tiesā.
5. Pušu pilnvarotie pārstāvji no Pasūtītāja puses Vispārējās nodaļas vadītāja **Ilga Lauska**, tālr.65404345, mob.29535402, no Izpildītāja Puses valdes locekle **Santa Eikerte - Kuiva**, tālr.29251278.
6. Līgums sastādīts uz 2 (divām) lapām ar pielikumu uz 3 (trīs) lapām.
7. Līgums sastādīts divos eksemplāros, no kuriem viens glabājas pie PASŪTĪTĀJA, viens pie PIEGĀDĀTĀJA. Līguma eksemplāriem ir vienāds juridisks spēks.

Pielikumā: Finanšu tehniskā piedāvājuma kopija.

**XIII. Līdzēju adreses, bankas rekvizīti un pušu paraksti**

|  |  |
| --- | --- |
| **PASŪTĪTĀJS:****Daugavpils pilsētas dome,**reģ.Nr.90000077325K.Valdemāra iela 1, Daugavpils, LV-5401, tālr.65404338AS SWEDBANK,kods: HABALV2Xn/k LV69HABA0001402041250Domes izpilddirektore\_\_\_\_\_\_\_\_\_\_\_\_\_\_\_\_\_\_\_\_\_\_I.Goldberga | **IZPILDĪTĀJS:****SIA “Latvijas roze”**reģ.Nr. 40103258931Daugavgrīvas iela 31 k-12 -8, Rīga, LV-1007**tālrunis pasūtījumiem 28455445**AS SEB banka,kods: UNLALV2Xn/k LV07UNLA0050014813886Valdes locekle \_\_\_\_\_\_\_\_\_\_\_\_\_\_\_\_\_\_\_\_\_S.Eikerte-Kuiva |